Propuneri de amendamente la inițiativa legislativă B749/2022

[B749/2022](https://www.senat.ro/Legis/lista.aspx?nr_cls=b749&an_cls=2022)

Propunere legislativă pentru înființarea Băncii pentru Dezvoltarea Agriculturii din România - Banca Agricolă S. A.

|  |  |  |  |
| --- | --- | --- | --- |
| Nr. crt | Forma inițiatorului | Forma propusă | Observații |
| 1. | LEGE pentru înființarea Băncii pentru Dezvoltarea Agriculturii din România - Banca Agricolă S.A. | LEGE pentru înființarea Băncii pentru Dezvoltarea Agriculturii din România | Propun înființarea ca direcție în Ministerul Finanțelor Publice a Băncii. |
| 2. | Art.1. Se înființează Banca pentru Dezvoltarea Agriculturii din Romania - Banca Agricolă S.A. denumită în continuare ,,Banca", ca societate pe acțiuni, instituție de credit, persoană juridică de drept privat, deținută pe toata perioadă de funcționare de statul român. | Articolul 1. Se înființează Banca pentru Dezvoltarea Agriculturii din Romania - Banca Agricolă S. A., denumită în continuare, ,,Banca", ca direcție în Ministerul Finanțelor Publice, instituție de credit, persoană juridică de drept privat, în proprietatea statul român. | Din moment ce banii din vărsămintele în capitalul social al băncii sunt bani din bugetul general consolidat al României, conform articolului 5 din inițiativă, se impune ca banca să fie proprietatea publică a statului ca forță publică a românilor.Din cauza faptului că banca se organizează ca societate pe acțiuni și nu ca direcție în Ministerul Finanțelor Publice, poate fi oricând vândută prin listarea la bursă, iar banca românilor nu va fi a românilor, pentru ca va putea cumpăra acțiuni oricine, inclusiv persoane fizice sau juridice din Austria. Din nefericire, privatizările făcute după 1990 au fost de multe ori, privatizări în interesul țărilor europene și nu României. Prin acest amendament, banca poate fi ocrotită de orice tentativă de listare la bursă a acțiunilor ei de după deschidere și este garantat că va fi proprietatea publică a României. |
| 3. | Art.2. Activitatea Băncii se desfășoară in principal in nume și cont propriu, dar și în numele și pe contul statului, în limita mandatului acordat de către acționarul unic. | Articolul 2. Activitatea Băncii se desfășoară în numele și pe contul statului, în limita mandatului acordat de către acționarul unic, România. | Atribuțiile pe care banca le are în realizarea intereselor private se realizează cu bani publici, cu atât mai mult cu cât banca este proprietatea României. |
| 4. | Art. 3. (1) Banca are ca obiectiv general sprijinirea dezvoltării agriculturii naționale.(2) Obiectivele strategice ale Băncii sunt:a) facilitarea accesului la finanțare pentru persoane fizice și pentru întreprinderile mici și mijlocii, care își desfășoară activitatea în domeniul agricol. b) asigurarea accesului la finanțare pentru proiecte de dezvoltare, modernizare sau adaptare a infrastructurii agricole, furnizarea de consultanță specifică domeniului agricol și a celui financiar, precum și atragerea capitalului privat in investiții. | Articolul 3. (1) Banca are ca obiectiv general sprijinirea dezvoltării agriculturii naționale.(2) Obiectivele strategice ale Băncii sunt:a) facilitarea accesului la finanțare pentru persoane fizice și pentru întreprinderile mici și mijlocii definite de Legea nr. 346/2004, care își desfășoară activitatea în domeniul agricol. b) asigurarea accesului la finanțare pentru proiecte de dezvoltare, modernizare sau adaptare a infrastructurii agricole, furnizarea de consultanță specifică domeniului agricol și a celui financiar, precum și atragerea capitalului privat in investiții. | Din considerente de tehnică legislativă și de rigoare în redarea normelor, se impune definirea noțiunii de întreprinderi mici și mijlocii. |
| 5. | Art.4. (1) Activitățile de dezvoltare desfășurate de către Banca în nume și cont propriu vizează: a) asigurarea accesului la finanțare pentru proiectele mari de infrastructură agricolă care contribuie la dezvoltarea regionala și națională, inclusiv proiecte de îmbunătățiri funciare, pentru dezvoltarea exploatațiilor agricole individuale și familiale, precum și pentru activități de cercetare, dezvoltare și inovare în sectorul agricol.b) furnizarea de servicii de consultanță și de asistență tehnica specifice. (2) Banca poate acorda produse financiare de tipul împrumuturilor, inclusiv sub forma plasamentelor în obligațiuni și titluri de valoare emise de companii și alte entități beneficiare, garanțiilor individuale și de portofoliu, investițiilor de capital de tipul acțiunilor și participațiilor în companii.(3) Suplimentarea categoriilor de activități de dezvoltare, a beneficiarilor eligibili și a produselor financiare se poate realiza prin modificarea actului constitutiv conform prevederilor legale în vigoare. | Articolul 4. (1) Activitățile de dezvoltare desfășurate de către Banca în numele și contul statului vizează: a) asigurarea accesului la finanțare pentru proiectele de infrastructură agricolă care contribuie la dezvoltarea regională și națională, inclusiv proiecte de îmbunătățiri funciare, pentru dezvoltarea exploatațiilor agricole individuale și familiale, precum și pentru activități de cercetare, dezvoltare și inovare în sectorul agricol.b) furnizarea de servicii de consultanță și de asistență tehnică specifice. (2) Banca acordă produse financiare de tipul împrumuturilor cu dobândă maximă de 4%, inclusiv sub forma plasamentelor în obligațiuni și titluri de valoare emise de companii și alte entități beneficiare, garanțiilor individuale și de portofoliu, investițiilor de capital de tipul acțiunilor și participațiilor în companii.(3) Suplimentarea categoriilor de activități de dezvoltare, a beneficiarilor eligibili și a produselor financiare se poate realiza prin modificarea actului constitutiv conform prevederilor legale în vigoare. | Nu s-a adus o definiție pentru noțiunea de proiecte mari și nu se poate aduce o definiție îndestulătoare, pentru că este greu de disociat când sunt proiectele mari și când nu.A impune acest plafon pentru dobânda maximă este o protecție pentru beneficiari, pentru că se reduce riscul supraîndatorării prin dobânda abuzivă. |

Această inițiativă legislativă este foarte oportună și recomand adoptarea ei cu amendamente, cu indicarea faptul că aceasta impune elaborarea unei fișe financiare de Guvern, conform articolului 111 din Constituție, pentru a putea verifica dacă se pot vărsa bani de la bugetul general consolidat conform articolului 5.

Din acest punct de vedere, pot propune adoptarea mai multor proiecte prin care să se înființeze bănci publice în România, pentru că doar așa se vor putea aduce la bugetul general consolidat bani prin dobânzi nu foarte greu de achitat și se vor putea direcționa în buna organizare a României.